En el cas d'autorització inicial o de renovació amb canvis heu d'aportar el plànol de les instal·lacions de l'oficina de farmàcia amb indicació de:
Per participar en el Programa de tractament de manteniment amb metadona a les oficines de farmàcia, cal que aquestes disposin de l'autorització de participació en el Programa.
La renovació de l'autorització és cada dos anys.
Criteris d'autorització per a l'oficina de farmàcia:
Es pot consultar tota la informació sobre el Programa de manteniment amb metadona a les oficines de farmàcia al web Canal Medicaments i Farmàcia.
Per emplenar correctament el formulari, cal que el deseu, en format PDF, dins el vostre ordinador i que l'obriu amb una versió actualitzada del programa Adobe Reader (versió 9.1 o superior ).
Si teniu problemes per descarregar-vos el formulari, podeu consultar les indicacions sobre com fer-ho aquí.
En cas de dubte sobre la tramitació en línia, consulteu les condicions tècniques necessàries i les recomanacions de seguretat disponibles a Tràmits gencat o truqueu al servei d'atenció telefònica del 012.
Avís important en el cas de la tramitació en paper: el formulari conté automatismes que mostren o amaguen determinada informació en funció de les opcions que hi trieu i, per tant, no l'heu d'imprimir en blanc per completar-lo a mà perquè no visualitzareu alguns camps obligatoris que és necessari emplenar.
Preferentment, la persona o persones titulars de l'oficina de farmàcia han de lliurar aquesta sol·licitud presencialment o per correu ordinari al seu col·legi de farmacèutics corresponent, que la trametrà a la Direcció General d'Ordenació Professional i Regulació Sanitària:
Col·legi Oficial de Farmacèutics de Lleida, plaça de Ramon Berenguer IV, 9, 25007 Lleida, tel. 973 243 789 i 973 244 275.
També es pot presentar a les oficines de gestió empresarial (OGE).
Per consultar l'oficina més propera podeu trucar al telèfon d'informació de la Generalitat de Catalunya (012) o bé visitar el web Canal Empresa.
D'acord amb el que disposa l'article 25 de la Llei 26/2010, de 3 d'agost, de règim jurídic i de procediment administratiu de les administracions públiques de Catalunya, així com l'article 16 de la Llei 39/2015, d'1 d'octubre, del procediment administratiu comú de les administracions públiques, també es poden presentar a qualsevol registre de l'Administració de la Generalitat o dels organismes i de les entitats públiques vinculats o que en depenen.
Podeu informar-vos de les oficines de registre pròpies i les concertades de la Generalitat de Catalunya trucant al 012 o consultant la pàgina web Cercador d'oficines de registre.
Preferentment, la persona o les persones titulars de l'oficina de farmàcia han de lliurar aquesta sol·licitud presencialment o per correu ordinari al col·legi de farmacèutics que li correspongui, el qual la trametrà a la Direcció General d'Ordenació Professional i Regulació Sanitària:
Col·legi Oficial de Farmacèutics de Lleida, plaça de Ramon Berenguer IV, 9, 25007 Lleida, tel. 973 243 789 i 973 244 275
L'oficina de farmàcia rebrà per notificació telemàtica la resposta de l'Administració mitjançant resolució signada per la persona titular de la Direcció General d'Ordenació Professional i Regulació Sanitària.
En el cas que la resolució sigui favorable, tindrà una vigència de dos anys, d'acord amb l'article 7 del Reial decret 75/1990, de 19 de gener, pel qual es regulen els tractaments amb opiacis en persones que en són dependents, i s'haurà de renovar abans que finalitzi el termini de vigència de l'autorització.
La resolució s'ha de rebre en un termini màxim de tres mesos des de la data de recepció de la documentació.
Si transcorregut aquest termini no s'ha notificat la resolució expressa, la sol·licitud s'entén desestimada.